དེ་ཡང་སྤྱི་ལོའི་སྔོན་གྱི་ལོ༡༥༠༠ཡས་མས་ཀྱི་འབྲུག་པའི་འཚོ་བ་ནི་ཕྱུགས་ལས་ལ་བརྟེན་གྱིན་ཡོད་ཅིང་།དེའི་རྗེས་ཏེ་སྤྱི་ལོའི་དུས་རབས་བདུན་པར་འབྲུག་ཡུལ་དུ་རྒྱ་གར་ནང་བསྟན་དར་མགོ་ཚུགས་པ་དང་།དུས་རབས་བརྒྱད་པར་སློབ་དཔོན་པདྨ་འབྱུང་གནས་ཀྱིས་ནང་བསྟན་འབྲུག་ཡུལ་དུ་སྤེལ་བར་སྐུལ་སློང་ཆེན་པོ་བྱས་པས་ནང་བསྟན་རིག་གནས་ནི་འབྲུག་པའི་འཚོ་བ་དང་རིག་གནས་ལ་ཤ་ཐིམ་ཁྲག་ཐིམ་དུ་གྱུར།འབྲུག་པ་རྣམས་དུས་རབས་མང་བོའི་རིང་ལ་སིལ་བུར་གནས་མོད།འོན་ཀྱང་སྤྱི་ལོ༡༦༡༦ལོར་ངག་དབང་རྣམ་རྒྱལ་བོད་མི་ཡུལ་གྱར་བ་ཞིགབྱ་བ་ཞིག་འབྲུག་པའི་ཆོས་ཀྱི་དབུ་ཁྲིད་དུ་གྱུར་ཅིང་།ཁོང་གིས་ཞབས་དྲུང་རིན་པོ་ཆེ་ཞེས་པའི་མཚན་བྱང་འོག་ནས་འབྲུག་ཡུལ་འདི་གཅིག་གྱུར་གྱི་རྒྱལ་ཁབ་ཅིག་ཏུ་བསྒྱུར།དེ་མ་ཟད་ཁོང་གིས་འབྲུག་གི་ཆོས་སྲིད་ཁ་ཁར་ཕྱེ་སྟེ་ཞབས་དྲུང་ཆོས་ཀྱི་དབུ་ཁྲིད་དང་སྡེ་སྲིད་སྲིད་ཀྱི་རྗེ་བོར་བསྐོས་ཏེ་སྲིད་ཕྱོགས་ཀྱི་ལས་དོན་ཡོད་རྒུ་ཁོང་ལ་སྒྲུབ་ཏུ་བཅུག